open-index/open-wikipedia-markdown huggingface dataset:
ზიმბაბვეს მორაგბეთა ეროვნული ნაკრები

**ზიმბაბვეს მორაგბეთა ეროვნული ნაკრები** () – ეროვნული ნაკრები, რომელიც ზიმბაბვეს წარმოადგენს რაგბის საერთაშორისო მატჩებში და ტურნირებში. IRB-ის კლასიფიკაციით ზიმბაბვეს ნაკრები განეკუთვნება მესამე იარუსის გუნდებს, რომელთაც რაგბის მსოფლიო ჩემპიონატზე თამაშის გამოცდილება აქვთ. ზიმბაბვეს ტერიტორიაზე რაგბიმ განვითარება დაიწყო XIX საუკუნის ბოლოს, ეროვნული ნაკრების (სამხრეთ როდეზია) პირველი საერთაშორისო მატჩი გაიმართა 1910 წელს, როდესაც მათი მეტოქე იყო ბრიტანელი და ირლანდიელი ლომები.

ნაკრებს შემდგომ წლებშიც მჭიდრო ურთიერთობა ჰქონდა «ბრიტანელ და ირლანდიელ ლომებთან». ევროპელი სტუმრები რეგულარულად თამაშობენ ზიმბაბვეს ნაკრებთან მათი სამხრეთ აფრიკის რესპუბლიკაში ტურნეს ფარგლებში. ზიმბაბველებმა ასევე ჩაატარეს რამდენიმე მატჩი ახალი ზელანდიის მორაგბეთა ეროვნული ნაკრების წინააღმდეგ, პირველი თამაში შედგა 1920-იანი წლების ბოლოს.

ზიმბაბვეს ნაკრები, რომლის მეტსახელია *Sables*, ორჯერ იღებდა მონაწილეობას რაგბის მსოფლიო ჩემპიონატის გათამაშებაზე (1987 და1991 წლებში). რადგანაც სამხრეთ აფრიკის მორაგბეთა ეროვნულმა ნაკრებმა გამოტოვა პირველი ორი მსოფლიო ჩემპიონატი, ზიმბაბვე გახდა პირველი ნაკრები, რომელიც წარმოადგენდა აფრიკას მსოფლიო ფორუმზე. მიუხედავად ამისა, ეროვნულმა ნაკრებმა მსოფლიო ჩემპიონატების ფინალურ ეტაპზე ვერც ერთი გამარჯვება ვერ მოიპოვა.

კატეგორია:რაგბის ეროვნული ნაკრებები
კატეგორია:ზიმბაბვე
მილსადენი (საიდუმლო მასალები)

**მილსადენი** (Conduit) — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* პირველი სეზონის მეოთხე ეპიზოდი, რომელიც ეთერში გავიდა 1993 წლის 1 ოქტომბერს.

## სიუჟეტი 
ოკობოჯის ტბის პარკთან მდებარე სახლიდან ქარება გოგონა რუბი მორისი. ვაშინგტონში ბლევინსი ეუბნება სკალის მალდერის დაზე, რომელიც გაქრა 21 წლის წინ. მალდერი უხსნის სკალის, რომ სიუ სიტიში 1967 წელს უკვე მომხდარა ადამიანთა გაქრობის მოვლენები, რაშიც, მისი აზრით, ამო-ების ხელი ურევია.

სიუ სიტიში ჩასულები, აგენტები ისმენენ სხვადასხვა მცდარ ისტორიას რუბის გაქრობაზე, მაგრამ ყველა ადანაშაულებს რუბის მეგობარ ბიჭს, გრეგს, რომელმაც, მათივე თქმით, დააფეხმძიმა რუბი. აგენტები მას ვერ პოულობენ, მაგრამ ზოგიერთი ურჩევს, ოკაბოჯიზე ეძებონ იგი.

პარალელურად რუბის უმცროსი ძმა კევინი აკეთებს ჩანაწერებს, რომლებიც აღმოჩნდება სახელმწიფოს საიდუმლო სატელიტური სიგნალების ჩანაწერები და ხელისუფლების აგენტები ეძებენ მორისების სახლში ნებისმიერ დოკუმენტს, რომელიც მოწმობს მათ ქმედებებზე.

მალდერი და სკალი ტბასთან აღმოაჩენენ ქვიშას, რომელიც შუშად არის ქცეული. რამდენიმე საათის შემდეგ ისინი პოულობენ მკვდარ გრეგს, რომელსაც ხელში აქვს ჩანაწერი მითითებით, რომ მან დააფეხმძიმა ტესა და არა რუბი.

მორისის სახლში დაბრუნებული აგენტები აღმოაჩენენ კევინის მიერ იატაკზე დაწერილ სიმბოლოებს, ზედხედით კი ისინი ადგენენ რუბის სახეს. ტბაზე დაბრუნებულები, მალდერი და სკალი პოულობენ რუბისაც და კევინსაც. რუბი ამბობს, რომ გატაცებაზე არაფრის თქმას აპირებს.

ვაშინგტონში დაბრუნებული სკალი ისმენს ფირებს, რომლებზეც ჩაწერილია მალდერის საუბრები ჰიპნოზის დროსაც, როდესაც ის ცდილობდა თავისი დის გატაცების ისტორიის გახსენებას.

## რესურსები ინტერნეტში
*

კატეგორია:საიდუმლო მასალების ეპიზოდები (სეზონი 1)
კვაშხიეთი

**კვაშხიეთი** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, თემის ცენტრი (სოფლები: ბოყვა, ზვარეთი, ზუდალი, ხეითი). მდებარეობს მდინარე ხეორის (რიონის მარცხენა შენაკადი) ნაპირზე, ზღვის დონიდან 960 მეტრზე, ქალაქ ონიდან დაშორებულია 9 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 30 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
პაბლო კასალსი

thumb|250px|პაბლო კასალსი
**პაბლო კასალსი** (; დ. 29 დეკემბერი, 1876, ვენდრელი, ესპანეთი —  გ. 22 ოქტომბერი, 1973, სან-ხუანი, პუერტო-რიკო) — ესპანელი ვიოლონჩელისტი, დირიჟორი, კომპოზიტორი და საზოგადო მოღვაწე. მისი როგორც ვირტუოზი შემსრულებლის, დებიუტი შედგა 1899 წელს პარიზში. 1901 წლიდან ტრიუმფით გამოდიოდა მსოფლიოს მრავალ ქვეყანაში (1905-1913 წწ. რუსეთში). უკრავდა ტრიოში ალფრედ კორტოსა და ჟაკ ტიბოსთან ერთად. კასალსმა ხანგრძლივი საშემსრულებლო მოღვაწეობით ეპოქა შექმნა სავიოლონჩელო ხელოვნებაში. 1920 წელს ბარსელონაში ჩამოაყალიბა სიმფონიური ორკესტრი, 1924 წელს მუსიკალური საზოგადოება, რომელსაც ხელმძღვანელობდა 1936 წლამდე. 1939 წლიდან ცხოვრობდა საფრანგეთში. 1950 წლიდან ეწყობოდა კასალსის სახალხო ფესტივალები. 1957 წლიდან მრავალ ქვეყანაში იმართება კასალსის სახელობის სახელობის ვიოლონჩელისტთა საერთაშორისო კონკურსები (პირველი მოეწყო პარიზში). 

## ლიტერატურა
კატეგორია:ესპანელი დირიჟორები
კატეგორია:ესპანელი კომპოზიტორები
კატეგორია:დაბადებული 29 დეკემბერი
კატეგორია:დაბადებული 1876
კატეგორია:გარდაცვლილი 22 ოქტომბერი
კატეგორია:გარდაცვლილი 1973
იდუმალა

**იდუმალა** — სოფელი სამხრეთ საქართველოში, სამცხე-ჯავახეთის მხარის ასპინძის მუნიციპალიტეტში. თემის ცენტრი (სოფელი: ოშორა)..

## დემოგრაფია
2014 წლის აღწერის მონაცემებით სოფელში ცხოვრობს 299 კაცი.

## ლიტერატურა
## სქოლიო
კატეგორია:ასპინძის მუნიციპალიტეტის სოფლები
ალეხანდრო კასონა

**ალეხანდრო კასონა** (*ალეხანდრო როდრიგეს ალვარესი*; ; დ. 23 მარტი, 1903, ბესულიე, ასტურია — გ. 24 სექტემბერი, 1965, მადრიდი) — ესპანელი დრამატურგი. 1931 წელს მადრიდში ჩამოაყალიბა სახალხო თეატრი. სტუდენტებისაგან შემდგარი დასით მოიარა ესპანეთის მრავალი სოფელი. 1939–1963 წლებში ემიგრაციაში იყო არგენტინაში. ალეხანდრო კასონა ძირითადად ცნობილია ლირიკული დრამებითა და კომედიებით, რომელთაგან აღსანიშნავია:

*	„კვლავ ეშმაკი“ (1935)
*	„გაზაფხულზე აკრძალულია თავის მოკვლა“ (1937)
*	„შვიდი კივილი ოკეანეში“ (1952)
*	„მესამე სიტყვა“ (1954)
*	„ოქროს დეზების კავალერი“ (1965)

კასონას პიესა „ხეები ზეზეულად კვდებიან“ (1949 წ.) იდგმებოდა კ. მარჯანიშვილის სახელობის სახელმწიფო თეატრში (1957 წ.). 

## ლიტერატურა
კატეგორია:ესპანელი დრამატურგები
კატეგორია:დაბადებული 23 მარტი
კატეგორია:დაბადებული 1903
კატეგორია:გარდაცვლილი 24 სექტემბერი
კატეგორია:გარდაცვლილი 1965
კატეგორია:მწერლები ანბანის მიხედვით
კლდე (ახალციხის მუნიციპალიტეტი)

**კლდე** — სოფელი ახალციხის მუნიციპალიტეტში, მდებარეობს ახალციხის ქვაბულში. თემის ცენტრი (სოფელი: წნისი). ზღვის დონიდან 1020 მეტრი, ახალციხიდან 9 კილომეტრი.

1949 წლის 2 აგვისტოს სოფელ კლდეს შეუერთდა მაშინდელი კლდის სასოფლო საბჭოს სოფელი ზეუბანი.

## დემოგრაფია
2014 წლის აღწერის მონაცემებით სოფელში ცხოვრობს 768 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
კომანდელი

**კომანდელი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: სომიწო, სხიერი, ქორთა, ქრისტესი, ხირხონისი), მდებარეობს მდინარეების რიონისა და ჯეჯორის შესართავთან, ზღვის დონიდან 880 მეტრი, ონიდან 2 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 55 ადამიანი.

## ისტორია
სოფელი წყაროებში პირველად მოიხსენიება XVIII საუკუნეში. ვახუშტი ბაგრატიონის მიერ შედგენილ რუკაზე (XVIII ს.) აღნიშნულია *გამყრელიძის* სახელწოდებით. კომანდელში შემორჩენილია ფეოდალური ხანის ციხის ნანგრევები.

## ლიტერატურა 
## სქოლიო
კატეგორია:ონის მუნიციპალიტეტის სოფლები
კაკაბაური

**კაკაბაური** — სოფელი საქართველოში, იმერეთის მხარის თერჯოლის მუნიცპალიტეტში (თუზის თემი), მდებარეობს მთა წიფორის სამხრეთ კალთაზე. ზღვის დონიდან 540 მეტრი. თერჯოლიდან 24 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 139 ადამიანი.

## ლიტერატურა
## სქოლიო
კატეგორია:თერჯოლის მუნიციპალიტეტის სოფლები
ივლიტა (ახალციხის მუნიციპალიტეტი)

**ივლიტა** — სოფელი ახალციხის მუნიციპალიტეტში (სხვილისის თემი), მდებარეობს მდინარე ფოცხოვისწყლის მარცხენა ნაპირზე. ზღვის დონიდან 960 მეტრი, ახალციხიდან 3 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 227 ადამიანი.

## ძეგლები
*ივლიტას ყოვლადწმინდა ღვთისმშობლის შობის ეკლესია

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
კვახჭირი

**კვახჭირი** — სოფელი საქართველოში, იმერეთის მხარის თერჯოლის მუნიცპალიტეტში, თემის ცენტრი (სოფლები: ოდილაური, სარბევი). სოფელში მოქმედებს საექიმო პუნქტი და საჯარო სკოლა.

## ისტორია
კვახჭირი ისტორიულ წყაროებში იხსენიება XIII საუკუნიდან. დოკუმენტის მიხედვით დავით ნარინის მეუღლემ თამარ დედოფალმა ბეღე ქვაბულიძისგან შეიძინა სოფელი კვახჭირი.. 1820-იან წლებში სოფელში ცხოვრობდა 30 ოჯახი.

## გეოგრაფია
სოფელი მდებარეობს იმერეთის დაბლობზე, მდინარე წყალწითელის მარცხენა მხარეს. ზღვის დონიდან 130 მეტრი. თერჯოლიდან 35 კილომეტრი. სოფელში არის მარმარილოს საბადო.

## დემოგრაფია
2014 წლის აღწერის მონაცემებით სოფელში ცხოვრობს 647 ადამიანი.

## ტრანსპორტი
სოფელში გადის რკინიგზის ხაზი სამტრედია-ხაშურის ხაზზე. არის რკინიგზის ბაქანი. სოფელში გადის სახელმწიფოებრივი მნიშვნელობის გზა ქუთაისი-ვარციხე.

## ლიტერატურა
## სქოლიო
კატეგორია:თერჯოლის მუნიციპალიტეტის სოფლები
2С4

**2S4 ტიულპანი** (, ) — საბჭოთა თვითმავალი ნაღმმტყორცნი, რომელიც შეიქმნა გრაუს მიერ. იგი შეიარაღებაში მიიღეს 1974 წელს. მას ნატო M-1975-ს ეძახდა (ასევე M-1975 ერქვა თვითმავალ საარტილერიო დანადგარს 2S7 Pion-ს). მისი შასი იყო საზენიტო სარაკეტო დანადგარის კრუგის, ხოლო ქვემეხი კი 240 მმ ნაღმსატყორცნი, რომლის მაქსიმალური სროლის სიშორე 19 კმ იყო, ხოლო მინიმალური კი 9კმ.

ეკიპაჟი შედგებოდა 4 კაცისგან მაგრამ ჰყავდა 5 დამატებითი ეკიპაჟი ნაღმმტყორცნისთვის, 2S4 Tyulpan-ს შეეძლო გასროლა ბიოლოგიურო ატომური და ჯავშან საწინაააღმდეგო ჭურვები.

2S4 Tyulpan იყო ყველაზე მძიმე თვითმავალი ნაღმმტყროცნი მთელ მსოფლიოში.

ეს თვითმავალი ნაღმმტყორცნი მონაწილეობდა ავღანეთის ომში და ჩეჩეთის მერე ომში. იგი ძალიან ეფექტიანი იყო მცირე რაზმების გასანადგურებლად.

## ოპერატორები 
* რუსეთი — 430

### ყოფილი ოპერატორები 
* ჩეხეთი
* ირანი
* საბჭოთა კავშირი

## რესურსები ინტერნეტში 
* www.artillery-mz.com 
* www.globalsecurity.org

კატეგორია:თვითმავალი საარტილერიო დანადგარი
კატეგორია:ნაღმტყორცნები
სმითის სრუტე

მინიატიურა|სმითის ყურე
**სმითის სრუტე** () — სრუტე გრენლანდიის ჩრდილო-დასავლეთ ნაწილსა და კუნძულ ელზმირის სამხრეთ ნაწილს შორის; ბაფინის ზღვის, კეინისა არქტიკული აუზების დამაკავშირებელი გასასვლელის უკიდურესი სამხრეთი ნაწილი. მინიმალური სიგანე — 46 კმ. სმითის სრუტეში ჩადის მყინვარები, რომლებიც აისბერგებს წარმოქმნის. მთელი წლის მანძილზე ყინულითაა დაფარული. სმითის სრუტე აღმოაჩინეს 1616 წელს და სახელი ეწოდა ინგლისელი მეზღვაურის ჯ. სმითის პატივსაცემად.
## ლიტერატურა 
კატეგორია:გრენლანდიის სრუტეები
ხერსონი

**ხერსონი** () — ქალაქი უკრაინაში. მდებარეობს ქვეყნის სამხრეთ ნაწილში და წარმოადგენს ხერსონის ოლქის ადმინისტრაციულ ცენტრს. არის უკრაინის ერთ-ერთი მთავარი ეკონომიკური ცენტრი. ხერსონში განთავსებულია დნეპრისა და შავი ზღვის მნიშვნელოვანი პორტი, ასევე მთავარი გემთმშენებელი საწარმო. 2020 წლის 17 ივლისიდან ქალაქი არის ხერსონის რაიონის ცენტრი და განთავსებულია ხერსონის თემის ადმინისტრაცია. წარმოადგენს მნიშვნელოვანი სარკინიგზო კვანძის (მიკოლაივი-სნიჰურივკა-ჯანკოი) ნაწილს. დედაქალაქ კიევიდან სარკინიგზო ხაზით დაშორებულია 648 კილომეტრით. 

რუსეთის უკრაინაში შეჭრის შემდეგ, 2022 წლის მარტიდან ნოემბრამდე ქალაქი რუსეთის საოკუპაციო ძალების კონტროლქვეშ იმყოფებოდა. რუსეთის ძალების მიერ მდინარე დნეპრის მარჯვენა ნაპირის დატოვების შემდეგ, 2022 წლის 11 თებერვალს ქალაქში უკრაინის შეიარაღებული ძალები შევიდა. პრეზიდენტ ვოლოდიმირ ზელენსკის განკარგულებით ხერსონს უკრაინის გმირი-ქალაქის წოდება მიენიჭა.

2021 წლის მდგომარეობით ქალაქის მოსახლეობა 283 649 კაცს შეადგენდა, რომელთა უდიდესი ნაწილი ეთნიკური უკრაინელია. უკრაინის ხელისუფლების შეფასებით, ოკუპანტების შეჭრის შემდეგ მოსახლეობის 45%-მა ქალაქი დატოვა.

## ისტორია
### ხერსონესი
სიტყვა ხერსონესი ბერძნულად ნახევარკუნძულს ნიშნავს. ბერძნული ქალაქ-სახელმწიფო აქ ძვ. წ. V საუკუნეში დაარსდა დორიული ქალაქ ჰერაკლეადან გადმოსახლებული კოლონისტების მიერ. ის ერთადერთი დორიული კოლონია იყო შავი ზღვის სანაპიროზე. იგი შევიდა მითრიდატე ევპატორის მფარველობაში, როდესაც მან ბოსფორის სამეფო დააარსა, შემდეგ კი აქ ბატონობდნენ რომაელები. ბიზანტიის ბატონობის ეპოქაში ხერსონი იქცა იმპერატორის მიერ გადასახლებულთა თავშესაფრად. ასეთი იყო მარტინ I, იუსტინიანე II.

## დემოგრაფია
2001 წლის აღწერით, ხერსონში ცხოვრობს შემდეგი ეთნიკური ჯგუფები:

* უკრაინელები — 76,6 %
* რუსები — 20 %
* სხვა — 3,4 %

## კლიმატი
კიოპენის კლიმატის კლასიფიკაციით, ხერსონში მშრალი კონტინენტური კლიმატია.

## რესურსები ინტერნეტში 
* ხერსონის ვებ-გვერდი  
* ხერსონის პატრიოტები 
* ხერსონის ინფო&შოპინგი  

## სქოლიო
კატეგორია:ხერსონის ოლქის ქალაქები
კატეგორია:უკრაინის ადმინისტრაციული ცენტრები
პოლტავა

**პოლტავა** () — ქალაქი ცენტრალურ უკრაინაში. წარმოადგენს პოლტავის ოლქის ადმინისტრაციულ ცენტრს. 2024 წელს ქალაქის მოსახლეობა 287 135 კაცს შეადგენდა.

## სქოლიო
კატეგორია:პოლტავის ოლქის ქალაქები
კატეგორია:უკრაინის ადმინისტრაციული ცენტრები
ჩერკასი

**ჩერკასი** () — ქალაქი ცენტრალურ უკრაინაში. იგი არის ჩერკასის ოლქის დედაქალაქი. ქალაქი მდებარეობს დაახლ. 200 კილომტერზე უკრაინის დედაქალაქ კიევიდან.

## დემოგრაფია 
**1926 აღწერა:**
* უკრაინელები - 61,9%
* ებრაელები - 27,6%
* რუსები - 8,6%

**1959 აღწერა:**
* უკრაინელები - 70% 
* რუსები - 22% 
* ებრაელები - 6%

### მოსახლეობა 
* 1897 - 29,600 მოსახლე
* 1910 - 39,600
* 1926 - 39,500
* 1939 - 51,600 
* 1959 - 85,000 
* 1970 - 158,000 
* 1977 - 229,000
* 1984 - 267,000 
* 2005 - 293,000

## დაძმობილებული ქალაქები 
*  ბიდგოში, პოლონეთი
*  სანტა როსა, აშშ
*  პერმი, რუსეთი

## რესურსები ინტერნეტში 
* // ოფიციალური ქალაქის პორტალი 
* // არაოფიციალური საინფორმაცია პორტალი 

კატეგორია:უკრაინის ადმინისტრაციული ცენტრები
კატეგორია:ჩერკასის ოლქის ქალაქები
პლზენი

**პლზენი** — ქალაქი ჩეხეთში, მდინარე ბეროუნკის (ვლტავის შენაკადი) შემადგენელი მდინარეების: მჟეს, რადბუზის, უჰლავის და უსლავის შესართავთან. დასავლეთ ჩეხიის ოლქის ადმინისტრაციული ცენტრი. 163 ათასი მცხოვრები (2006). პლზენი დააარსა ჩეხიის მეფე ვაცლავ II-მ დაახლოებით 1292 წელს. XIV საუკუნეში პრივილეგირებული სამეფო ქალაქის სტატუსი მიიღო. XIV-XV საუკუნეებში ვაჭრობა-ხელოსნობის დიდი ცენტრია. 1419 წელს ჰუსიტების რევოლუციური ფრთის ერთ-ერთი ძირითადი ცენტრი იყო. 1420 წლის შემდეგ კათოლიკური რეაქციის, ხოლო XV-XVI საუკუნეებში ჰაბსბურგების დასაყრდენი გახდა. ძლიერ დაზარალდა ოცდაათწლიანი ომის (1618-48) დროს. XVII საუკუნის დამლევიდან ჩეხეთის ეროვნული კულტურის ერთ-ერთი ცენტრია. 1648 წელს პლზენში დაარსდა პირველი სტამბა, XIX საუკუნეში მნიშვნელოვანი სამრეწველო ცენტრი გახდა. 

პლზენი მძიმე მრეწველობის ერთ-ერთი მთავარი ცენტრია (უნივერსალური მანქანათსაშენი საწარმოები, ყოფილი შკოდა). ელექტრომავლების, ენერგეტიკული, მეტალურგიული, ატომური მრეწველობის მოწყობილობათა წარმოება. სპეციფიკური ფოლადის გამოდნობა. კვების (მ.შ. ლუდის), ქაღალდის, კერამიკული, მინის, ტყავის მრეწველობა. ქალაქის მახლობლად ქვანახშირისა და რკინის მადნის საბადოებია.

ქალაქს შენარჩუნებული აქვს შუა საუკუნის იერი. არქიტექტურული ძეგლებია: წმ. ბართლომეს გოთიკური ეკლესია (XIV საუკუნის დასაწყისი-XV საუკუნე), შტერნბერგის კაპელითურთ (1510-29), გვიანდელი რენესანსისა და ბაროკოს სტილის სახლები, რენესანსის სტილის რატუშა (ახლა სურათების საქალაქო გალერეა, XVI საუკუნის შუა წლები), წმ. ანას ბაროკოს სტილის ეკლესია (1711), ეკლექტიკური სტილის თეატრი (1899-1902). 1940-იანი წლებიდან მიმდინარეობს ახალი რაიონების განაშენიანება. პლზენში არის სამედიცინო, მანქანათსაშენი, ელექტროტექნიკური, პედაგოგიური ინსტიტუტები. მუზეუმები. თეატრები.

## ლიტერატურა 
## სქოლიო
კატეგორია:პლზენის მხარის ქალაქები
კოშიცე

**კოშიცე** (, , ,  ) — ქალაქი სლოვაკეთში. კოშიცეს მხარის ადმინისტრაციული ცენტრი. მდებარეობს ჰორნადის ხეობაში, სლოვაკეთის მადნიანი მთების ძირში. 240,000 ათასი მცხოვრები (2011), მოსახლეობის რაოდენობით სლოვაკიის მეორე ქალაქი. სატრანსპორტო კვანძი. შავი მეტალურგის ცენტრი. მძიმე მანქანათმშენებლობა, მაგნეზიტის დამუშავება, კვების, სამკერვალო, ხის დასამუშავებელი მრეწველობა. არის უნივერსიტეტი. კოშიცეში არის სლოვაკეთის გოთური არქიტექტურის ცნობილი ძეგლი - ქვის კვეთილობით მდიდრულად შემკული წმ. ელისაბედის ტაძარი (1382-1499), წმ. მიხეილის გოთური კაპელა (XIV საუკუნის II ნახევარი), დომინიკელთა ეკლესია და მონასტერი (XIV-XVIII), ბაროკოს სტილის რატუშა (1756), კლასიციზმის სტილის სასახლეები და საზოგადოებრივი შენობები. 1940-იანი წლების დასასრულიდან მიმდინარეობს ფართო საბინაო მშენებლობა.

## ლიტერატურა 
## რესურსები ინტერნეტში
*
*

## სქოლიო
კატეგორია:სლოვაკეთის ქალაქები
იური დოლგორუკი

**იური დოლგორუკი** (დ. დაახლ. 1090 — გ. 15 მაისი, 1157, კიევი) — როსტოვ-სუზდალის, შემდგომში კიევის დიდი მთავარი, ვლადიმირ მონომახის შვილი. მამის გარდაცვალების შემდეგ 1125 წელს, მიიღო როსტოვ-სუზდალის სამთავრო. მან დააარსა მოსკოვი, 1156 წელს ააგო ხის კრემლი. ცდილობდა ნოვგოროდისა და კიევის დაუფლებას, ამიტომაც შეარქვეს დოლგორუკი – „*მხარგრძელი*“. 1146 წლის შემდეგ როდესაც კიევის ტახტზე იზიასლავ მსტისლავის ძე იჯდა, იური დოლგორუკმა დაიწყო ბრძოლა კიევთან. 1149 წელს მოახერხა კიევის აღება, თუმცა დროებით. 1155 წელს მესამედ დაიპყრო კიევი და სიკვდილამდე დარჩა კიევის დიდ მთავრად.

## ლიტერატურა 
## რესურსები ინტერნეტში 
* His listing in "Medieval lands" by Charles Cawley.

კატეგორია:კიევის დიდი მთავრები
კატეგორია:უკრაინის ისტორია
კატეგორია:რუსეთის ისტორია
კატეგორია:რუსეთის მონარქები
კატეგორია:დაბადებული 1090
კატეგორია:გარდაცვლილი  15 მაისი
კატეგორია:გარდაცვლილი 1157
კატეგორია:ქალაქების დამაარსებლები
კატეგორია:კიევში გარდაცვლილები
ტირიფონის არხი

**ტირიფონის მაგისტრალური არხი** — საინჟინრო სარწყავი სისტემა შიდა ქართლში ტირიფონის ვაკეზე. იწყება ქალაქ ცხინვალის სამხრეთით მდინარე დიდი ლიახვის მარცხენა ნაპირზე. მიემართება სამხრეთ-აღმოსავლეთისაკენ, გადაკვეთს მდინარეებს პატარა ლიახვს, აძურას, ჭარებულას და თავდება სოფელ პატარა ხურვალეთის მახლობლად მდინარე კირბალულასთან. სიგრძე 42 კილომეტრი. წყლის ხარჯი 14 მ³/წმ. მწყობრში ჩადგა 1929 წელს. 1960-იან წლებში ჩატარებული რეკონსტრუქციის შედეგად 3-ჯერ მეტი ფართობი ირწყვება. რწყავს გორის მუნიციპალიტეტის 30,6 ათ. ჰექტარს; 3-ჯერ კვეთს რუსეთის საოკუპაციო ხაზს და ასარწყავებს აგრეთვე ოსურ სოფლებს: არცევი, გოიათა (ერედვის მუნიციპალიტეტი), წინაგარი (ახალგორის მუნიციპალიტეტი) და სხვ. არხზე აგებულია ტირიფონის ჰესი.

2008 წლის აგვისტომ ომის შემდეგ არხის სათავე ე. წ. სამხრეთ ოსეთის დე ფაქტო ხელისუფლებამ გატაკეტა, რის შედეგადაც მრავალი სოფელი სარწყავი წყლის გარეშე დარჩა. ცხინვალის სათავე ნაგებობის ალტერნატივად 2009 წელს მსოფლიო ბანკის პროგრამით აშენდა და 2010 წელს ექსპლოატაციაში შევიდა მეღვრეკისის სატუმბი სადგური, რომელიც დაჭირხნულ წყალს აწვდის ტირიფონის მაგისტრალურ არხს. 2012–2013 წლებში USAID-ის დაფინანსებით განხორციელდა მაგისტრალური და გამანაწილებელი არხებისა და სოფ. კარბის სათავე ნაგებობის რეაბილიტაცია, მოეწყო 85 ერთეული წყალგამშვები ჭა, აშენდა 13 ერთეული შემტბორავი ნაგებობა და გაკეთდა წყალგამყოფი კვანძები.

## ლიტერატურა
## სქოლიო
კატეგორია:საქართველოს არხები
2006 წლის იტალიური ფეხბურთის სკანდალი

**2006 წლის იტალიური ფეხბურთის სკანდალში** (აგრეთვე ცნობილი როგორც კალჩოპოლი, მოჯიოპოლი) — სკანდალი, რომელშიც გარეულნი აღმოჩნდნენ იტალიის საფეხბურთო ჩემპიონატის ორი უმაღლესი ლიგის, სერია A-ს და სერია B-ს გუნდები. 2006 წლის მაისში იტალიის პოლიციამ ფარულ გარიგებებში და ჩემპიონატის თამაშებზე სასურველი მსაჯების დანიშვნაში ამხილა იტალიური საფეხბურთო კლუბები, მათ შორის მოქმედი ჩემპიონი იუვენტუსი, მილანი, ფიორენტინა, ლაციო და რეჯინა.

კატეგორია:იტალიის ფეხბურთი
კატეგორია:2006
მოზირი

**მოზირი**  () — ქალაქი ბელარუსში, გომელის ოლქში. მდინარე პრიპიატის მარჯვენა ნაპირზე. სამდინარო ნავსადგური (ფხოვი). რკინიგზის სადგური. 108,792 ათასი მცხოვრები (2009 წლის შეფასება). მოზირი ხე-ტყის დასამუშავებელი და დასაცურებელი ცენტრია. არის სამელიორაციო მანქანების, კაბელის, ავტოსარემონტო, სამსხმელო-მექანიკური და სხვა ქარხნები, სატრიკოტაჟო, სამკერვალო, სამხატვრო ნაწარმის ფაბრიკები, კვების მრეწველობის საწარმოები. პედაგოგიური ინსტიტუტი, პოლიტექნიკუმი, სამედიცინო, სამუსიკო სასწავლებლები. მხარეთმცოდნეობის მუზეუმი. ქალაქია 1795 წლიდან.

## ლიტერატურა
კატეგორია:ბელარუსის ქალაქები
ნიკოლოზის მოედანი

**ნიკოლოზის მოედანი** — ყოფილი მოედანი XIX საუკუნის თბილისში, იმ ადგილზე, სადაც ახლა ჯანაშიას სახელობის ეროვნული მუზეუმის შენობა დგას რუსთაველის გამზირზე. სახელი ეწოდა რუსეთის იმპერატორ ნიკოლოზ I-ის პატივსაცემად 1820-იან წლებში.

მოედანი მოწყობილი იყო მთავარმართებლის სასახლის წინ. 1820-იან წლებში ნიკოლოზის მოედანი ქალაქის მთავარ მოედნად ითვლებოდა. აქ იმართებოდა სხვადასხვა სახის საზეიმო ღონისძიებები, აღლუმები, ფოიერვერკები, დოღები.

„ნიკოლოზის მოედანი“ ერქვა ივანე ჯავახიშვილის მოედანსაც.

## ლიტერატურა 
*კვირკველია, თ., ძველთბილისური დასახელებანი, გვ. 27. «საბჭოთა საქართველო», თბ., 1985
*ძიძიგური მ., იოსებიძე დ. XIX საუკუნეში ნიკოლოზისა და ღუნიბის მოედნების დაარსებისა და მათი შემდგომი სახეცვლილების შესახებ // კავკასიის მაცნე: (სპეციალური გამოცემა [3]). – 2004 . – გვ. 33-38. რეზ. რუს. და ინგლ. ენებზე

## სქოლიო 
კატეგორია:თბილისის ისტორია
კატეგორია:თბილისის მოედნები
ტირიფონის ვაკე

**ტირიფონის ვაკე** — შიდა ქართლის ვაკის ჩრდილოეთი ნაწილი, მდებარეობს მდინარე ლიახვის ქვემო   (ცხინვალის ქვემოთ) დინების ორივე მხარეზე. სიმაღლე 600—800 მეტრი. აღმოსავლეთით საამილახვროს ვაკით უერთდება მუხრან-საგურამოს ვაკეს. აგებულია ალუვიონით. დანაწევრებულია მდინარეების დიდი ლიახვის, პატარა ლიახვის და მეჯუდის ქვემო დინებებით და მათგან გამოყვანილი სარწყავი არხებით. დახრილია სამხრეთისკენ. ტირიფონის ვაკის ამგები ფხვიერი წყებები შეიცავს მაღალწნევიანი არტეზიული წყლების უხვ მარაგს. ვაკეზე გავრცელებულია ძველალუვიური და ალუვიური ნიადაგები. ბუნებრივი მცენარეულობა – ფოთლოვანი ტყე (მუხნარ-რცხილნარი), რომელიც ადრე არსებობდა, თითქმის მთლიანად გაჩეხილია და მისი ადგილი კულტურულ ლანდშაფტებს უკავია. 

## ლიტერატურა
კატეგორია:საქართველოს ვაკეები
დამპალო

**დამპალო**, *დამპალოს ხევი*, *დამპალოს დასახლება* — უბანი თბილისში, სამგორის რაიონში. ემიჯნება სამგორს. 

სახელწოდება უკავშირდება ადრე აქ არსებული პირუტყვის სასაკლაოების გამო გამეფებულ ანტისანიტარიას. აქედან მოდის ამ ადგილის სხვა სახელწოდებებიც: ბოინისხევი, სასაკლაოსხევი. სასაკლაოს გაუქმების შემდეგ აქ ერთ დროს ბოსტნები იყო.
## ლიტერატურა 
*კვირკველია, თ., ძველთბილისური დასახელებანი, გვ. 30. «საბჭოთა საქართველო», თბ., 1985  

კატეგორია:თბილისის უბნები
ბილა-ცერკვა

**ბილა-ცერკვა** () — საოლქო მნიშვნელობის ქალაქი უკრაინაში, კიევის ოლქში, ბილა-ცერკვის რაიონის ადმინისტრაციული ცენტრი. მდებარეობს კიევიდან 80 კილომეტრში, მდინარე როსზე.

ქალაქი დააარსა კიევის მთავარმა იაროსლავ ბრძენმა1032 წელს.

## დამეგობრებული ქალაქები 
*  ბიელო-პოლე 
*  ვილნიუსი
*  კრემენჩუკი
*  ოსტროვეც-სვენტოკშისკი
*  პუხოვი
*  სენაკი
*  სინჯოუ
*  სოლომენის რაიონი
*  ტარნუვი

## რესურსები ინტერნეტში 
* Street Angels (UKRAINE) - Website of StreetRacer's in Bila Tserkva 
* Informative Website of Bila Tserkva city. 
* Bila Tserkva city of Good  - Official Bila Tserkva city webportal in Ukrainian
* BilaTserkva.com - Bila Tserkva Talks (In Ukraine with English sections)
* Bila Tserkva Forum  - Bila Tserkva city Forum
* Radio Net   - Website of local live internet streaming radio
* bila.com.ua  - enterprise catalogue Bila Tserkva
* all links - Web-resources catalogue Bila Tserkva
* GRIF Newspaper  - Bila Tserkva Ukrainian newspaper
* City WebCam  Live view on Yaroslav the Wise street
* 09  Bila Tserkva phone book
* Photos of Bila Tserkva
* Latest news in our city 

კატეგორია:კიევის ოლქის ქალაქები
ეშმაკი ჯერსიდან (საიდუმლო მასალები)

**ეშმაკი ჯერსიდან** (The Jersey Devil) — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* პირველი სეზონის მეხუთე ეპიზოდი, რომელიც ეთერში გავიდა 1993 წლის 8 ოქტომბერს.

## სიუჟეტი 
1947 წელს ადამიანს ვიღაც ესხმის იმ დროს, როდესაც ის მანქანას არგებს ახალ საბურავს. მოგვიანებით მისი გვამი ნაპოვნია, მთლიანად გადაჭმული, მაგრამ იქვე ახლოს ნაპოვნია ბეწვიანი ადამიანი.

ჩვენი დრო, ვაშინგტონი. სკალი მალდერს ამცნობს მსგავსი მკვლელობის შესახებ, რომელიც ნიუ ჯერსიში მოხდა.ატლანტიკ სიტის მორგში დეტექტივი ტომპსონი იმყოფება, რომელიც აგენტებს უარს ეუბნება გამოძიებაში თანამშრომლობაზე. სკალი ბრუნდება ვაშინგტონში, ნათლულის დაბადების დღეზე, ხოლო მალდერი რჩება ატლანტიკში. წვეულებაზე სკალი გაიცნობს რობს, განქორწინებულ მამაკაცს. ამასობაში მალდერი უსახლკარო მამაკაცს უცვლის თავის ნომერს სასტუმროში და თავად იძინებს მის ადგილზე, პარკში. ის ხედავს უცნაურ არსებას, მაგრამ დაჭერილია პოლიციის მიერ.

მეორე დილით მალდერი განთავისუფლებულია. ადგილობრივი პიროვნება უკავშირდება მას, ველური მამაკაცის გვამის ნახვის შემდეგ. მალდერი დარწმუნებულია, რომ მისი მეგობარი (ან ვინმე სხვა) მიემართება ატლანტიკში, რათა მოიძიოს საკვები. აგენტები ეძებენ მას. ტრანკვილიზატორის ნასროლი დოზის მიუხედავად, ის გარბის. სპეცდანიშნულების რაზმი მას ტყეში კლავს - ეს ქალი აღმოჩნდება.

გვამის გაკვეთის შედეგად აღმოჩნდება, რომ ძვლების სტრუქტურა არ არის ძველი, წინაისტორიული ტიპის. მალდერი მიდის, რათა გაესაუბროს ეთნობიოლოგს, ხოლო სკალი მეორედ ხვდება რობს. ამასობაში ტყეში იმალება ბავშვი - როგორც ეტყობა, მოკლულთა შვილი.

## რესურსები ინტერნეტში
*

კატეგორია:საიდუმლო მასალების ეპიზოდები (სეზონი 1)
A Day at the Races (ალბომი)

***A Day at the Races*** — ინგლისური როკ-ჯგუფ Queen-ის მეხუთე სტუდიური ალბომი, რომელიც გამოვიდა 1976 წელს. ეს იყო მისი პირველი ალბომი, რომლის პროდიუსერიც მხოლოდ ჯგუფის წევრები იყვნენ. ალბომის სახელწოდება არის წინა სტუდიური დისკის, *A Night at the Opera* სათაურის პაროდირება.

ბრიტანეთში, იაპონიასა და ნიდერლანდებში დისკს დიდი წარმატება ხვდა წილად, ჩარტში #1 ადგილის სახით. ბილბორდის 200 ალბომის სიაში მან მეხუთე ადგილს მიაღწია და იქცა Queen-ის მეხუთე ალბომად, რომელმაც აშშ-ში ოქროს სტატუსი შეიძინა. იმავე პერიოდში შტატებში გაიყიდა მისი მილიონი ასლი.

## სიმღერების სია
## ჩარტები 
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში 
*ინფორმაცია ჯგუფის ოფიციალურ საიტზე

## სქოლიო 
კატეგორია:1976 წლის ალბომები
კატეგორია:Queen-ის ალბომები
კატეგორია:Hollywood Records-ის ალბომები
კატეგორია:EMI Records-ის ალბომები
დირსიჭალა

**დირსიჭალა**, *დარსიჭალა* — უბანი (ძველად — ბაღები) თბილისის აღმოსავლეთ ნაწილში, ისნის რაიონში (ნავთლუღი), ნავთლუღის ხევის მარჯვენა მხარეს, მტკვრის მარცხენა ნაპირზე, ორთაჭალის მოპირდაპირედ.

ეს სახელი თბილისის სანახებში XVIII საუკუნეში გაჩნდა. აღნიშნულია თბილისის 1876 და 1910 წლების გეგმებზე. XVII-XVIII საუკუნეებში დირსიჭალას ბაღები ერთმანეთისგან მიჯნავდა ავლაბარსა და ნავთლუღს. დირსიჭალა თავისი ბაღებით, ისევე, როგორც ორთაჭალა, XIX საუკუნეშიც ინარჩუნებდა თავის მნიშვნელობას, როგორც ქალაქის პირას მდებარე ერთ-ერთი სასოფლო-სამეურნეო ერთეული. XIX საუკუნის 40-იანი წლებში ნავთლუღის სამხედრო დასახლება («Слободка Навтлуг») უშუალოდ ესაზღვრებოდა დირსიჭალას ჩრდილოეთიდან, ხოლო თვით სოფელი ნავთლუღი — აღმოსავლეთიდან. ტოპონიმი შენარჩუნებულია დღევანდელი დირსიჭალის ქუჩის დასახელებაში, ჩოლოყაშვილის (ყოფ. 5 დეკემბრის) ქუჩის მართობულად, XIX საუკუნის ბოლოს აგებული წმ. ბარბარეს (ზემო) ეკლესიის ახლოს. დირსიჭალაში ბაღები არსებობდა XX საუკუნის 50-იანი წლების ბოლომდე.

## იხილეთ აგრეთვე
* დირსი

## ლიტერატურა 
**კვირკველია, თ.*, ძველთბილისური დასახელებანი, გვ. 31-32. «საბჭოთა საქართველო», თბ., 1985;

კატეგორია:თბილისის ისტორია
კატეგორია:თბილისის უბნები
კაპუასი

thumb|right|300px|მდინარე კაპუასი
**კაპუასი ** () – მდინარე კუნძულ კალიმანტანის დასავლეთ ნაწილში. უდიდესი მდინარე ინდონეზიაში. სიგრძე 1040 კმ., აუზის ფართობი 97 ათ. კმ2. სათავე აქვს ბოვენკაპუას ქედზე. ზემოთში (165 კმ-მდე) მთის მდინარეა. ქვემოთ მიედინება დაჭაობებულ ვაკეზე. შესართავთან ქმნის დელტას. ერთვის სამხრეთ ჩინეთის ზღვას. უხვწყლიანია მთელი წლის მანძილზე. კაპუასი კუნძულ კალიმანტანის შიგა რაიონების ძირითადი სატრანსპორტო არტერიაა. განვითარებულია თევზჭერა. გამოიყენება ხე-ტყის დასაცურებლად. 

## ლიტერატურა
კატეგორია:ინდონეზიის მდინარეები
სლოვაკეთის მადნიანი მთები

**სლოვაკეთის მადნიანი მთები** (სლოვაკ. Slovenské Rudohorie) — მთები სლოვაკეთში, დასავლეთ კარპატების სისტემაში. სიგრძე 140 კმ, სიმაღლე 1477 მ-მდე (მთა სტოლიცა). უმთავრესად აგებულია გრანიტებითა და კრისტალური ფიქლებით. ჭარბობს საშუალმთიანი რელიეფი ცალკეული შთენილი მწვერვალებით. სამხრეთი კალთები შემოსილია მუხნარითა და წიფლნარით, ჩრდილოეთი კალთები — წიწვოვანი ტყით. სლოვაკეთის მადნიან მთებში არის რკინისა და სპილენძის მადნები, სტიბიუმი, ოქრო, მაგნეზიტი და სხვა. აქედან მომდინარეობს მისი სახელწოდებაც.

## ლიტერატურა 
კატეგორია:სლოვაკეთის ქედები
დელისი

**დელისი** — დასახლებული უბანი თბილისის ჩრდილო-დასავლეთ ნაწილში, საბურთალოს რაიონში. განლაგებულია ვაჟა-ფშაველას გამზირისა და შალვა ნუცუბიძის ქუჩის მიმდებარე ტერიტორიაზე. 1979 წლიდან მოქმედებს თბილისის მეტროპოლიტენის სადგური „დელისი“.

## ისტორია 
თავდაპირველი სახელი იყო „გდელისი“. ეს ტოპონიმი დადასტურებულია XVIII საუკუნის მოღვაწის იესე ოსეს ძის თხზულებასა და ვახუშტი ბატონიშვილის „პეტერბურგულ ატლასში“ (1745), სადაც №10 რუკაზე დატანილია მდ. ვერის მარცხენა მხარეს და მოიცავს ტერიტორიის მოზრდილ ნაწილს. სიტყვა „გდელისი“ ორი ცნებისაგან შედგება — „გდელი“ და „ლისი“. გდელი ძველ ქართულში გრძელის შესატყვისად იხმარებოდა, ხოლო ლისი დაჭაობებულ ფართობს ეწოდებოდა. გდელისის თავდაპირველი სახელწოდება „გდელი ლისი“ უნდა ყოფილიყო. შემდგომში ორი ერთნაირი მარცვლიდან ერთ-ერთი დაიკარგა და მივიღეთ გდელისი. გდელისი ცოცხალი ტოპონიმია XIX საუკუნეში და XX საუკუნის დასაწყისში (ხუთვერსიანი რუკა, დ. დ. პაგირევი). XIX საუკუნის ბოლოს მდ. ვერის ხეობის ნაწილში და ლისის ტბის მიდამოებში გაჩნდა აზერბაიჯანული მოსახლეობა. სავარაუდოა, რომ ამ მოსახლეობის ენობრივი თავისებურებების გამო სიტყვაში „გდელისი“ დაიკარგა თავკიდური ბგერა „გ“ და მივიღეთ ტოპონიმი „დელისი“.

დელისის ტერიტორიაზე აღმოჩენილია ენეოლითური ხანის (ძვ. წ. V ათასწლელის II ნახევარი – IV ათასწლეულის დასაწყისი) ადრინდელი სამიწათმოქმედო კულტურის არქეოლოგიური ძეგლი. გათხრები მიმდინარეობდა 1972, 1976–78 წლებში (ხელმძღვ. რ. აბრამიშვილი). გამოვლენილია ოთხკუთხა და წრიული ნაგებობანი. აღმოჩენილია თიხის ჭურჭლის ნატეხები, ობსიდიანის ანატკეც-ანამტვრევები, ბაზალტის იარაღი, ძვლის კვირისტავი, ირმის რქის ნაწილი. ძეგლის მასალას საერთო აქვს, ერთი მხრით, ქვემო ქართლისა და აზერბაიჯანის ტერიტორიაზე გავრცელებულ ე. წ. შულავერ-შომუთეფეს კულტურასთან, ხოლო, მეორე მხრით — ზემო იმერეთის თანადროულ ძეგლებთან. კერამიკის მცირე ნაწილი კი მტკვარ-არაქსის კულტურულ იერს ატარებს. დელისის ძველი მოსახლეობა მისდევდა მიწათმოქმედებას, მეთუნეობას, ქვის წარმოებას, მესაქონლეობას. ოსტეოლოგიური მასალის მიხედვით, ძირითადად მოშენებული ჰყოლიათ მსხვილი რქოსანი საქონელი, აგრეთვე ღორი, ცხვარი და თხა. აქ აღმოჩენილი სპილენძ-ბრინჯაოს ნივთები ადგილობრივი წარმოებისაა, რაც იმაზე მიგვანიშნებს, რომ ეს რეგიონი ბრინჯაოს დამზადების ერთ-ერთი უძველესი კერა ყოფილა.

## ლიტერატურა
* მეგრელაძე დ., თბილისის ტოპონიმიკიდან (დელისი), კრ.: ვახუშტი ბაგრატიონი – ისტორიკოსი და ეთნოგრაფოსი–300, თბ., 1997;
* 
* აბრამიშვილი რ., დელისის ნასახლარი, წგ.: თბილისი. არქეოლოგიური ძეგლები, I, თბ., 1978;

კატეგორია:თბილისის უბნები
კატეგორია:საბურთალოს რაიონი
ლიეპაია

**ლიეპაია** () (ყოფილი ლიბავა) — ქალაქი ლატვიაში. გაუყინარი ნავსადგური ბალტიის ზღვაზე, სარკინიგზო ხაზების კვანძი. მოსახლეობა შეადგენს 78 144 ადამიანს (2016). ტალახით სამკურნალო და ზღვისპირა კურორტი.

## ისტორია 
ლიეპაია პირველად იხსენიება 1253 წელს. 1795 წელს კურლანდიასთან ერთად შეუერთდა რუსეთს. 1919 წლიდან ლატვიის დამოუკიდებელი რესპუბლიკის შემადგენლობაშია. 1940 წლის 21 ივლისს მოხდა ლიეპაიას ოკუპაცია კომუნისტური რუსეთის მიერ. 1941 წლის 29 ივნისს გაათავისუფლა ნაცისტურმა გერმანიამ, თუმცა 1945 წლის 8 მაისიდან კვლავ რუსეთის ოკუპაციაში მოექცა. 

მეორე მსოფლიო ომის შემდეგ სწრაფად გაიზარდა ქალაქის მრეწველობა. მთავარი საწარმოა მეტალურგიული ქარხანა. 1954 წელს შეიქმნა სასოფლო-სამეურნეო მანქანათმშენებელი ქარხანა და თევზსაკონსერვო კომბინატი. ძველი საწარმოებია ხის დასამუშავებელი და კარაქის კომბინატები, შაქრის ქარხანა, ფეხსაცმლის ფაბრიკა და სხვა. 1972 წელს ამუშავდა საფეიქრო-საგალანტერეო კომბინატი.

ქალაქში შემორჩენილია შუა საუკუნეების არარეგულარული დაგეგმარება. ხუროთმოძღვრულ ძეგლთაგან აღსანიშნავია ტრისვიენიბასის ეკლესია (1742-58, არქიტექტორი ი.ჰ. დორნი), სახლი, რომელშიც 1697 წელს ცხოვრობდა პეტრე I (ახლა ისტორიისა და სამხატვრო მუზეუმის ფილიალი) და სხვა.

ლიეპაიაში არის პედაგოგიური ინსტიტუტი, რიგის პოლიტექნიკური ინსტიტუტის ზოგადტექნიკური ფაკულტეტი, საღამოს პოლიტექნიკუმი, 4 სპეც. სასწავლებელი. 2 დრამატული თეატრი, 2 მუზეუმი, სანატორიუმი.

## ლიტერატურა 
## რესურსები ინტერნეტში
*www.liepaja.lv - ქალაქის ოფიციალური საიტი

## სქოლიო
კატეგორია:ლატვიის ქალაქები
ფლეშ გორდონი (საუნდტრეკი)

***Flash Gordon*** — ინგლისური როკ ჯგუფ Queen-ის მეცხრე სტუდიური ალბომი და მის დისკოგრაფიაში პირველი საუნდტრეკი, რომელიც გამოვიდა 1980 წელს. მასში შეტანილია მუსიკა ამავე სახელწოდების ფილმიდან. ალბომიდან ერთადერთი სინგლის სახით გამოიცა „Flash's Theme“. ბრიტანეთის ჩარტში იგი #10, ხოლო აშშ-ში - #42 პოზიციაზე მოხვდა.

## სიმღერების სია 
## ჩარტები 
### წლის საბოლოო ჩარტები
### სერტიფიცირებები
## სქოლიო 
კატეგორია:1980 წლის საუნდტრეკები
კატეგორია:Queen-ის საუნდტრეკები
კატეგორია:Elektra Records-ის საუნდტრეკები
კატეგორია:Hollywood Records-ის საუნდტრეკები
კატეგორია:EMI Records-ის საუნდტრეკები
კატეგორია:Parlophone-ის საუნდტრეკები
რივნე

**რივნე**, *როვნო* () — ისტორიული ქალაქი დასავლეთ უკრაინაში. იგი არის რივნეს ოლქის დედაქალაქი.

## სქოლიო
კატეგორია:რივნეს ოლქის ქალაქები
კატეგორია:უკრაინის ადმინისტრაციული ცენტრები
კადისი

**კადისი** (, ) — ქალაქი და მუნიციპალიტეტი სამხრეთ-დასავლეთ ესპანეთში, ანდალუსიაში, არის კადისის პროვინციის ცენტრი, მდებარეობს ბაია-დე-კადისის კომარკაში. მოსახლეობა 109 950 ადამიანი.

## ისტორია 
კადისი ევროპის ერთ-ერთ უძველესი ქალაქია. დააარსეს ფინიკიელებმა ძვ. წ. 1104 წელს. ძველი ბერძნები მას უწოდებდნენ *გადირას*, ხოლო რომაელები — *გადესს*. მეორე პუნიკური ომის დროს, ძვ. წ. 206 წელს იგი გადავიდა რომაელების ხელში. მოგვიანებით კი კადისი იმყოფებოდა ვანდალების, ვესტგუთებისა და არაბების გამგებლობაში.

## დამეგობრებული ქალაქები 
* , ბალტიმორი ()
* , ბრესტი ()  
* , ბუენოს-აირესი ()  
* , ჰავანა ()  
* , დახლა ()  
* , კარტახენა ()
* , ლა-კორუნია (, ) 
* , მიდუეი ()  
* , მოსტოლესი () 
* , მონტევიდეო () 
* , როჩესტერი ()
* , სან-ხუანი ()  
* , სეუტა ()
* , ტანჟერი (, )
* , ტორევიეხა (, ) 
* , უელვა ()

## იხილეთ აგრეთვე
*კადისის მუზეუმი
*კადისის ბრძოლა (1656)
*კადისის მუნიციპალიტეტები

## რესურსები ინტერნეტში
*Official City of Cádiz Homepage
*Official University of Cádiz Homepage
*Diario de Cádiz (Local Newspaper)
*Cádiz Football Club Official Homepage 
*360º Panoramic walk through the City of Cádiz 
*Cádiz Province Official Tourism Homepage
*Cádiz eGuide

## სქოლიო
კატეგორია:კადისის ქალაქები
კატეგორია:კადისის მუნიციპალიტეტები
The Cosmos Rocks

***The Cosmos Rocks*** — პროექტ Queen + Paul Rodgers-ის ერთადერთი სტუდიური ალბომი, რომელიც გამოიცა 2008 წლის 15 სექტემბერს. მასში შეტანილია 14 ახალი სიმღერა, დაწერილი Queen-ის დარჩენილი წევრების, ბრაიან მეისა და როჯერ ტეილორის მიერ, პოლ როჯერსთან ერთად.

## სიმღერების სია
### შეზღუდული გამოცემის დამატებითი DVD (Super Live in Japan – Highlights)
# Reaching Out (Hill/Black)
# Tie Your Mother Down (მეი)
# Fat Bottomed Girls (მეი)
# Another One Bites the Dust (დიკონი)
# Fire and Water (როჯერსი/ენდი ფრეიზერი)
# Crazy Little Thing Called Love (მერკური)
# Teo Torriatte (Let Us Cling Together) (მეი)
# These Are the Days of Our Lives (Queen)
# Radio Ga Ga (ტეილორი)
# Can’t Get Enough (მიკ რალფსი)
# I Was Born to Love You (მერკური)
# All Right Now (როჯერსი/ფრეიზერი)
# We Will Rock You (მეი)
# We Are the Champions (მერკური)
# God Save the Queen (ხალხ.)

**შენიშვნა**: იაპონურ გამოცემაში ვიდეოს მაგივრად დამატებული აუდიოდისკი ამ კონცერტით.

## ჩარტები
## სქოლიო 
კატეგორია:2008 წლის ალბომები
კატეგორია:Queen + Paul Rodgers-ის ალბომები
კატეგორია:Hollywood Records-ის ალბომები
კატეგორია:Parlophone-ის ალბომები
ჩერნივცი

**ჩერნივცი**, *ჩერნოვცი* () — ჩერნივცის ოლქის დედაქალაქი დასავლეთ უკრაინაში.

## დემოგრაფია 
2001 წლის აღწერაზე დაყრდნობით, ჩერნივცის მოსახლეობა შეადგენს დაახლოებით 236,700 მოსახლეს, რომელშიც 65 სხვადასხვა ეთნიკური ჯგუფია. სრული მოსახლეობის 79.8% (189,000) არიან უკრაინელები, შემდეგ მოდიან რუსები – 26,700 (11.3%), რუმინელები – 10,500 (4.4%), მოლდოველები – 3,800 (1.6%), პოლონელები – 1,400 (0.6%), ებრაელები – 1,300 (0.6%) და სხვა ეროვნების – 2,900 (1.2%)

## დამეგობრებული ქალაქები 
ჩერნივცი დამეგობრებულია შემდეგ ქალაქებთან:

## გალერია 

File:Chern ratusha.jpg|
File:Chern sobor.jpg|
File:Chern teatr.jpg|
File:Chern univer.jpg|
File:Chernivts City Center.JPG|
File:Костел "Сердце Иисуса".jpg|
File:Cernauti - Hotel Bristol.JPG|
File:HerrenGasse 150.jpg |
File: Chernivtsi Palace of culture1.jpg|
File: Cernivci-mikulas-opily.jpg|
File:Chernivtsi Railroad Station.JPG|
File:Chernivtsi City Center2.JPG|

## რესურსები ინტერნეტში 
*Information Portal Chernivtsi
*
*
*Chernivtsi article by Vladislav Davidzon 
*Chernivtsi Photos 

## სქოლიო 
კატეგორია:ჩერნივცის ოლქის ქალაქები
კატეგორია:უკრაინის ადმინისტრაციული ცენტრები
Jazz (ალბომი)

***Jazz*** — ინგლისური როკ-ჯგუფ Queen-ის მეშვიდე სტუდიური ალბომი, რომელიც გამოვიდა 1978 წლის 10 ნოემბერს. ალბომში გამოყენებულმა მრავალფეროვანმა სტილმა როგორც დადებითი, ასევე უარყოფითი შეფასებები მიიღო. პროდიუსერის სახით ჯგუფს დროებით შეუერთდა ძველი მეგობარი, როი თომას ბეიკერი. Jazz იქცა ჯგუფის პირველ ალბომად, რომელიც ჩაიწერა ბრიტანეთის ფარგლებს გარეთ, მაღალი გადასახადების გამო.

ალბომის ყდა შექმნა როჯერ ტეილორმა, რომელმაც მსგავსი გრაფიკული ნაშრომი უკვე გამოსახა ბერლინის კედელზე.

## სიმღერების სია
## ჩარტები
## სერტიფიცირებები
## რესურსები ინტერნეტში 
*ინფორმაცია ჯგუფის ოფიციალურ საიტზე

## სქოლიო 
კატეგორია:1978 წლის ალბომები
კატეგორია:Queen-ის ალბომები
კატეგორია:Elektra Records-ის ალბომები
კატეგორია:EMI Records-ის ალბომები
კატეგორია:Hollywood Records-ის ალბომები
კატეგორია:Parlophone-ის ალბომები
სუმი

**სუმი** () — მდინარე ფსიოლზე გაშენებული ქალაქი უკრაინაში.

## დემოგრაფია 
* 1897 - 70,53% უკრაინელები, 24,1% რუსები 2,6% ებრაელები, 2.67% სხვები
* 1926 - 80,7% უკრაინელები, 11,8% რუსები 5,5% ებრალები, 2% სხვები
* 1959 - 79% უკრაინელები, 20% რუსები, 1% სხვები

კატეგორია:სუმის ოლქის ქალაქები
კატეგორია:უკრაინის ადმინისტრაციული ცენტრები
The Game (Queen-ის ალბომი)

***The Game*** — ინგლისური როკ ჯგუფ Queen-ის მერვე სტუდიური ალბომი, რომელიც გამოვიდა 1980 წელს. აშშ-ში ის იქცა ჯგუფის ყველა გაყიდვად (4 მილიონი ასლი) ალბომად. აქედან განსაკუთრებული პოპულარობა იქონიეს სინგლებმა Another One Bites the Dust და Crazy Little Thing Called Love. ამასთან, The Game იყო Queen-ის პირველი ალბომი, რომელზეც გამოყენებული იქნა სინთეზატორი, Oberheim OB-X. ალბომის სამუშაო სახელწოდება იყო Play the Game, მაგრამ საბოლოოდ გახდა The Game.

წინა დისკებისგან შედარებით, The Game შეიცავდა პოპ-როკზე ორიენტირებულ კომპოზიციებს. ამ სტილმა საკუთარი თავი კვლავ ჰპოვა შემდეგ ალბომზე *Hot Space* და მის შემდგომ გამოცემულ დისკებზე.

2003 წლის მაისში The Game ასევე გამოიცა DVD-აუდიო ფორმატში. ამ ვერსიაში შეტანილ კომპოზიციის Coming Soon 5.1 მიქსში ჟღერს განსხვავებული უკანა ფონი, რადგან საბოლოო სტუდიური ფირები DVD-ს შედგენისას არ გამოიყენებოდა.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში 
*ინფორმაცია ჯგუფის ოფიციალურ საიტზე

## სქოლიო 
კატეგორია:1980 წლის ალბომები
კატეგორია:Queen-ის ალბომები
კატეგორია:Elektra Records-ის ალბომები
კატეგორია:EMI Records-ის ალბომები
კატეგორია:Hollywood Records-ის ალბომები
კატეგორია:Parlophone-ის ალბომები
კატეგორია:ალბომები რაინჰოლდ მეკის პროდიუსერობით
სახლი ძველ უბანში

**„სახლი ძველ უბანში“** — მრავალსერიიანი მისტიკურ-დრამატული ფილმი, რომელიც ავთანდილ ვარსიმაშვილმა გადაიღო 1994 წელს. გადიოდა მრავალსერიიანი მისტიკურ-დრამატული ფილმის სახელით 1 არხზე.

## სიუჟეტი
სიუჟეტის მიხედვით, ძველ უბანში სახლდებიან ახალგაზრდა ცოლ-ქმარი, გიორგი და სალომე. ისინი მჭიდრო კონტაქტში შედიან მეზობლებთან, ჟორასთან და თამილასთან, რომლებიც ოკულტური რიტუალების მიმდევრები აღმოჩნდებიან. უბანში უცნაური ამბები ტრიალებს. სერიალი მეტწილად, თავისი სიუჟეტით ახლოს დგას აირა ლევინის ნაწარმოებთან „როზმარის ბავშვი“.

## პრემიერა 
სერიალის პირველი სეზონის (15 სერია) პრემიერა შედგა საქართველოს საზოგადოებრივი მაუწყებელის პირველი არხის ეთერში 1994 წელს. მეორე სეზონის (15 სერია) 1995 წელს. სერიალი აგრეთვე გავიდა ტელეკომპანია იმედის, რუსთავი 2 ის, სტარვიზიის, რიონისა და მაგთიკომის ეთერში.

## გადამღები ჯგუფი:
სცენარის ავტორი, რეჟისორი და პროდიუსერია ავთანდილ ვარსიმაშვილი, დამდგმელი ოპერატორი — მიხეილ მაღალაშვილი. ოპერატორები — დავით გოგილაშვილი და მიხეილ ნინოშვილი, მხატვარი — თამარ გოცხიშვილი, კომპოზიტორი — გიორგი ჭილაშვილი

## როლებში
* გიორგი მიქელაძე — გიორგი
* გოგოლა კალანდაძე — სალომე
* მურმან ჯინორია — ვახუშტი
* გურამ საღარაძე — ჟორა
* ედიშერ მაღალაშვილი — დავითი
* ლეილა ძიგრაშვილი — თამილა
* გიორგი ქვრივიშვილი
* ჯემალ ღაღანიძე
* მარი ჯანაშია
* ლიკა ქავჟარაძე
* მამუკა კიკალეიშვილი
* ნანული სარაჯიშვილი
* დავით კურცხალია
* ელენე ჭავჭავაძე
* კახა თავართქილაძე
* ნინო დუმბაძე
* ნათია გუბენკო — ნინო
* თინა პაპავაძე
* გოჩა კაპანაძე
* ანა საკანდელიძე

## საუნდტრეკი
* ფაილი:ეკა კვალიაშვილი - დღესაც არავინ ჩანს.wav ეკა კვალიაშვილი - დღესაც არავინ ჩანს
* ფაილი:სახლი ძველ უბანში - სრული საუნტრეკი.wav სრული საუნტრეკი
* ფაილი:დავით ჭილაშვილი - Finita La Comedia.wav დავით ჭილაშვილი - კომედია
* ფაილი:დავით ჭილაშვილი - უსიყვარულოდ.wav დავით ჭილაშვილი - უსიყვარულოდ

## რესურსები ინტერნეტში
*„სახლი ძველ უბანში" 20 წლის შემდეგ“ — Ambebi.Ge

კატეგორია:ქართული ტელესერიალები
კატეგორია:1994 წლის ქართული ტელესერიალები
კატეგორია:1990-იანი წლების ქართული ტელესერიალები
ახზარიტი

**ახზარიტი**  (אכזריתებრაულად) მძიმე ჯავშანტრანსპორტიორი, რომელიც შექმნილია ცაჰალის მიერ.

### შექმნის ისტორია 
ახზარიტი შემნილია საბჭოთა T-54-55-ის ბაზაზე, რომელიც ნაალაფარად დარჩა ისრაელს ისრაელ არაბების ომის შემდეგ. ტ-55-ის ძველი კოშკურა ამოიღეს. შასი უკან გადააკეთეს ჯარისკაცების ნაკვეთურად კარებთან ახლოს. საბჭოთა დიზელის ძრავის მაგივრად დააყენეს უფრო ძლიერი დიზელის ძრავით და ასევე შიდა მოწყობილობებიც გააძლიერეს ჯავშანტრანსპორტიორი კი შეიქმნა 1988 წელს

### შეიარაღება 
შესაძლებელია აღჭურვო 3 ცალი 12,7მმ ტყვიამფქრევევით, ერთ ერთი კი, რომელიც კონტროლდება კაბინიდან, რომელიც შექმნილია რაფაელის თავდაცვის სისტემების მიერ, მისი სტანდარტული შეიარაღება არის 12,7მმ და 7,62მმ ტყვიამფრქვევები .

### შეიარაღებული კონფლიქტები 
მისი პირველად ბრძოლაში ჩაბმა მოხდა 2000 წლის სექტემბერში მეორე ინფიდას ომში. ასევე მონაწილეობდა 2006 წლის მეორე ლიბანის ომში. ბოლოს კი 2008-2009 ღაზას კონფლიკტში.

### იხილეთ აგრეთვე 
* VIU-55 Munja - სერბული საინჟინრო მანქანა
* BTR-T - 
* BMPT -
* Kangaroo - მეორე მსოფლიო ომის მოკავშირეების ჯავშანტრანსპორტიორი

### რესურსები ინტერნეტში 
* pagesperso-orange.fr/
* pagesperso-orange.fr
* www.israeli-weapons.com 
* www.primeportal.net 

კატეგორია:ჯავშანტრანსპორტიორები
იაპონური პალეოლითი

thumb|300px|იაპონური პალეოლითის პერიოდის ქვის იარაღები
**იაპონური პალეოლითი** (იაპ. 旧石器時代 კიუსეკი ძიდაი?) — პერიოდი იაპონიის ისტორიაში დაწყებული ძვ. წ. 40 ათასწლეულიდან ძვ. წ. 12 ათასწლეულამდე. პერიოდი გრძელდებოდა იაპონიის არქიპელაგზე ადამიანების გაჩენიდან ძიომონის პერიოდის ნეოლითური იარაღების გაჩენამდე. გეოლოგიის თვალსაზრისით იაპონური პალეოლითი თანხვდება პლეისტოცენსა და გამყინვარების პერიოდს.

ამ პერიოდში იაპონია კონტინენტს ვიწყო ყელებით უერთდებოდა, ხოლო იაპონიის ზღვა ხმელეთს შორის მოქცეული ზღვა იყო თანამდეროვე იაპონიას, მანჩურიასა და კორეას შორის. უძველესი იაპონიის მოსახლეობა მონადირეობითა და შემგროვებლობით ირჩენდა თავს და პირველ ქვის სამუშაო იარაღებს უხეშად ამუშავებდა. არქეოლოგების მიერ ნაპოვნია ცალ ხელში დასაჭერი ისრები, დანები და საფხეკები.

ამ პერიოდის იაპონიის მოსახლეობის ანთროპოლოგიური შემადგენლობა ბუნდოვანია. ამ პერიოდში ჯერ არ არსებობდა კერამიკული ნაკეთობები, შესაბამისად მას ასევე კერამიკულამდელ კულტურასაც უწოდებენ.

*
კატეგორია:იაპონიის ისტორია
კატეგორია:იაპონიის არქეოლოგია
კატეგორია:პალეოლითი
იაპონიის დროშა

thumb|150px
**იაპონიის დროშა** თეთრი დროშაა ცენტრში დიდი წითელი დისკოთი (რომელიც ამომავალ მზეს წარმოადგენს). დროშის ოფიციალური სახელი იაპონურად არის ნისეეკი (日章旗?, "მზის დროშა"), თუმცა მას უმეტესად ჰინომარუს (日の丸?, "მზის წრე") უწოდებენ. ლეგენდის თანახმად, ამ დროშის ტრადიცია დასაბამს XIII საუკუნეში იღებს, იაპონიაზე მონღოლების შემოსევების დროიდან. დროშა ბუდისტმა ბერებმა უბოძეს იაპონიის იმპერატორს, რომელიც მზის ქალღმერთის შთამომავლად ითვლებოდა. დროშამ სახელმწიფო სტატუსი მიიღო 1868 წლიდან ეროვნული რესტავრაციის ეპოქაში.

კატეგორია:მსოფლიოს ქვეყნების დროშები
კატეგორია:იაპონიის ეროვნული სიმბოლოები
კატეგორია:დროშები ანბანის მიხედვით
დონეცკის ოლქი

thumb|250px

**დონეცკის ოლქი** () — ოლქი აღმოსავლეთ უკრაინაში. მისი დედაქალაქია დონეცკი. 

ოლქის აღსანიშნავი ქალაქებია: სლოვიანსკი, ჰორლივკა, კრამატორსკი, მაკიივკა, მარიუპოლი, ენაკიევე.

* დედაქალაქი — 1 (დონეცკი)
* რაიონები — 18
* დასახლებები — 1,283
** სოფლები — 1,124
** ქალაქები — 159

## დემოგრაფია 
2004 წლის მონაცემებით, დონეცკის ოლქის მოსახლეობა შეადგენს 4.7 მილიონ მოსახლეს, რომელიც უკრაინის სრული მოსახლეობის 10%–ია. დონეცკის ოლქი არის ყველაზე მჭიდროდ დასახლებული რეგიონი ქვეყანაში. 

2001 წლის აღწერით, დონეცკის ოლქში ცხოვრობენ შემდეგი ეთნიკური ჯგუფები: უკრაინელები — 2,744,100 (56.9%), რუსები — 1,844,400 (38.2%), ბერძნები - 77,500 (1.61%), ბელარუსები — 44,500 (0.92%), ყირიმელი თათრები — 19,200 (0.4%), სომხები — 15,700 (0.33%), და ებრალები - 8,800 (0.18%).[3]

2001 წლის აღწერით ოლქში მცხოვრები მოსახლეობის 74.9% ლაპარაკობს რუსულ ენაზე, 24.1% – უკრაინულ ენაზე, ხოლო 0.13% – სომხურ ენაზე.

## იხილეთ აგრეთვე 
*უკრაინის ადმინისტრაციული რეგიონები

## რესურსები ინტერნეტში 
* www.citylife.donetsk.ua  – ოფიციალური გვერდი 
* donoda.gov.ua – ადმინისტრაციის ოფიციალური გვერდი   
* catalogue.biz.ua  – გონეცკის რაიონის საფოსტო კოდები   

კატეგორია:უკრაინის ოლქები
გინძა

thumb|გინძა, ვაკოს უნივერსალური მაღაზია
**გინძა** (銀座) — უბანი ჩუოში, ტოკიო, იაესუსა და კიობაშის სამხრეთით და შინბაშის ჩრდილოეთით. ცნობილია, როგორც ძვირფასი მაღაზიების უბანი უნივერსამებით, სალონებით, რესტორნებითა და ყავახანებით. ფუფუნებით ერთ-ერთი ყველაზე განთქმული საყიდლების უბანი მსოფლიოში. 

## ისტორია
უბანს 1612 წელს, ედოს პერიოდში, აქ გახსნილი ვერცხლის მონეტების ზარაფხანის სახელი ეწოდა. თანამედროვე გინძა 1872 წელს გაშენდა, დიდი ხანძრის შემდეგ. ამ პერიოდში ეს უბანი წარმოშობით ირლანდიელი არქიტექტორი ტომას უოტერსის დაპროექტებული ორ- ან სამსართულიანი ჯორჯის ეპოქის სტილის აგურის სახლებით გაშენდა, სავაჭრო დუქნებით გარდიგარდმო ქუჩაზე შინბაშის ხიდიდან კიობაშის ხიდამდე ჩუოს სამხრეთდასავლეთ ნაწილში. ამ ევროპული სტილის შენობათა უმრავლესობა ამჟამად აღარ არსებობს, თუმცა ზოგიერთი ძველი შენობა დღესაც დგას, რომელთა შორის ყველაზე ცნობილია ვაკოს შენობა მისი საათის კოშკით.

გინძა პოპულარული ადგილი ხდება შაბათ-კვირას, როდესაც ჩრდილოეთ-სამხრეთის მთავარი არტერია მანქანებისთვის დაკეტილია. მოძრაობის შეზღუდვა 1960-იან წლებში დაიწყეს რიოკიჩი მინობეს მმართველობის პერიოდში.

კატეგორია:ტოკიოს უბნები
News of the World (ალბომი)

***News of the World*** — ინგლისური როკ-ჯგუფ Queen-ის მეექვსე სტუდიური ალბომი, რომელიც გამოვიდა 1977 წლის 28 ოქტომბერს EMI Records-ზე (ბრიტანეთი) და Elektra Records-ზე (აშშ). *News of the World* ჯგუფის მეორე ალბომია, რომელიც ჩაწერილია სტუდიებში Sarm West და Wessex, ხმის ინჟინერ მაიკ სტოუნის თანაშემწეობით, ჯგუფის და თავად სტოუნის თანაპროდიუსერობით. ჰიტური სინგლებით „We Will Rock You“, „We Are the Champions“ და „Spread Your Wings“, ალბომმა აშშ-ში 4 გზის პლატინის სტატუსი მიიღო, ისევე, როგორც სხვა მაღალი სერტიფიცირებები მსოფლიოს ქვეყნებში, გაიყიდა რა 6 მილიონზე მეტი ასლის სახით.

## შექმნა
დაიმსახურა რა კრიტიკა საკუთარი პროდიუსერობით ჩაწერილი *A Day at the Races*-ის გამო, Queen-მა შემდეგი ალბომისთვის სხვა პროდიუსერების დახმარებას მიმართა, თუმცა ჯგუფმა თანაპროდიუსერობის უფლება მაინც დაიტოვა.

ტურნეს *A Day at the Races* შემდეგ კოლექტივი სტუდიაში შევიდა და 1977 წლის ივლისში დაიწყო ალბომზე მუშაობა. ჩაწერა მიმდინარეობდა სტუდიებში Basing Street და Wessex Studios, მაიკ სტოუნის თანაშემწეობით. რთულ არანჟირებებზე უარი თქვეს და ყურადღება უფრო „საძირკვლიან“ ჟღერადობაზე გაამახვილეს (როგორც მას ბრაიან მეი უწოდებდა). ამასთან, ალბომზე კვლავ შენარჩუნდა Queen-ის სტანდარტული ჟღერადობა, მრავალარხიანი ჰარმონიები და გიტარიანი ორკესტრირება, თუმცა უფრო მცირე რაოდენობით იყო წარმოდგენილი. *News of the World*-ში ფრედი მერკურის თანაავტორობა შემცირებულია, ხოლო როჯერ ტეილორი და ჯონ დიკონი ორ-ორი სიმღერის ავტორები არიან. მასალის ჩაწერა დასრულდა სექტემბრის ბოლოს და ფირფიტა 1977 წლის 28 ოქტომბერს გამოიცა.

## სიმღერების სია
### 40 წლიანი იუბილეს აღსანიშნავი გამოცემა
2017 წელს გამოსულ 40 წლიანი იუბილეს აღსანიშნავ გამოცემაში შეტანილია მანამდე გამოუცემელი საარქივო მასალები, ისევე, როგორც ალბომის სპეციალური ახალი, „ალტერნატიული“  ვარიანტი, Raw Sessions. აგრეთვე შეტანილია ალბომის გრამფირფიტის ვერსია, ჩაწერილი ანალოგური ფირებიდან და ახალი ერთსაათიანი დოკუმენტური ვიდეო ჯგუფის 1977 წლის ტურნედან.

## ჩარტები
## სერტიფიცირებები
## სქოლიო 
კატეგორია:1977 წლის ალბომები
კატეგორია:Queen-ის ალბომები
კატეგორია:Elektra Records-ის ალბომები
კატეგორია:EMI Records-ის ალბომები
კატეგორია:Hollywood Records-ის ალბომები
კატეგორია:Parlophone-ის ალბომები
ჩერნიჰივის ოლქი

მინი|250პქ
**ჩერნიჰივის ოლქი** () — ოლქი ჩრდილოეთ უკრაინაში. მისი დედაქალაქია ჩერნიჰივი. 2006 წლის აღწერით ოლქის მოსახლეობა შეადგენს 1,156,609 მოსახლეს. 

* დედაქალაქი — ჩერნიჰივი
* რაიონები — 22;
* დასახლებები — 1534;
** სოფლები — 1489;
** ქალაქები — 45;
* სასოფლო საბჭო — 525.

## რესურსები ინტერნეტში
* The Official Site of the Radomysl Castle 
* Economic Portal of Chernihiv Region

ჩერნიჰივის ოლქი
კატეგორია:უკრაინის ოლქები
კოტ-დ’ივუარის მორაგბეთა ეროვნული ნაკრები

**კოტ-დ’ივუარის მორაგბეთა ეროვნული ნაკრები** ((), მეტსახელად ***სპილოები*** ()) — ეროვნული ნაკრები, რომელიც კოტ-დ’ივუარს წარმოადგენს რაგბის საერთაშორისო მატჩებში და ტურნირებში. ეროვნული ნაკრები პირველად შეიქმნა 1990 წელს. გუნდი ყოველწლიურად მონაწილეობს აფრიკის თასის გათამაშებებში და მსოფლიო რაგბის კილასიფიკაციით აღიარებულია მესამე იარუსის გუნდად. 2011 წლის რაგბის მსოფლიო ჩემპიონატის საკვალიფიკაციო ტურნირზე ეროვნული ნაკრები ნახევარფინალამდე მივიდა, სადაც ჩაატარა ორი მატჩი ნამიბიის მორაგბეთა ეროვნული ნაკრების წინააღმდეგ, პირველი შინ ფრედ დამთავრდა, ხოლო მეორე სტუმრად წააგო. კოტ-დ’ივუარს მხოლოდ ერთხელ – 1995 წელს აქვს მონაწილეობა მიღებული რაგბის მსოფლიო ჩემპიონატზე, სადაც ჯგუფში ბოლო ადგილი დაიკავეს. რაგბი უფრო მეტად პოპულარულია კოტ-დ’ივუარის სკოლის მოსწავლეებს შორის, მაგრამ ქვეყანაში მორაგბეთა საერთო რაოდენობა საკმაოდ მცირეა: სულ დარეგისტრირებულია საასპარეზო ასაკის მხოლოდ 14 კლუბი და 470 მორაგბე.

## რესურსები ინტერნეტში
* კოტ-დ’ივუარი IRB.com-ზე
* კოტ-დ’ივუარი rugbydata.com-ზე 

## სქოლიო
კატეგორია:რაგბის ეროვნული ნაკრებები
მორაგბეთა ეროვნული ნაკრები
ჩერკასის ოლქი

**ჩერკასის ოლქი** () — ოლქი ცენტრალურ უკრაინაში, რომელიც მდებარეობს მდინარე დნეპრზე. ოლქის დედაქალაქია ჩერკასი. 2007 წლის აღწერით, ჩერკასის ოლქში ცხოვრობს 1 231 207 ადამიანი (2017), მათ შორის 93,6% უკრაინელია, ხოლო 5,4% რუსი.

* დედაქალაქი — 1 (ჩერკასი)
* რაიონები — 20;
* დასახლებები — 855;
** სოფლები — 824;
** ქალაქები — 31;
* სასოფლო საბჭო — 525.

## სქოლიო
კატეგორია:უკრაინის ოლქები